## Odluka Ustavnog suda Republike Hrvatske broj:U-IIIA-4406/2005 od 13. lipnja 2007.

### NN 73/2007 (16.7.2007.), Odluka Ustavnog suda Republike Hrvatske broj:U-IIIA-4406/2005 od 13. lipnja 2007.

# USTAVNI SUD REPUBLIKE HRVATSKE

2309

Ustav­ni
sud Repub­like Hrvatske, u Drugom vijeću za
odlučivanje o ustavnim tužbama, u sastavu sutkinja Jasna Omejec,
predsjed­nica Vijeća, te
suci Marijan Hranjski, Mario Kos, Ivan Mrkonjić, Emilija Rajić i Vice Vukojević, članovi Vijeća,
odlučujući o ustavnoj tužbi D. H. iz R., koga zastupaju A. B., J. Ć. i G. Ć.,
odvjetnici odvjetničkog društva B. & Ć. j. t. d. iz V., na sjednici
održanoj 13. lipnja 2007. godine, jednoglasno je donio

## ODLUKU

I.
Ustavna tužba se usvaja.

II.
Županijski sud u Vukovaru dužan je donijeti odluku u predmetu koji se vodi pred
tim sudom pod poslovnim brojem: Gž-1579/07 (raniji
broj P-1156/96) u najkraćem mogućem roku, ali ne duljem od šest (6) mjeseci,
računajući od prvog idućeg dana nakon objave ove odluke u »Narodnim novinama«.

III.
Na temelju članka 63. stavka 3. Ustavnog zakona o Ustav­nom
sudu Repub­like Hrvatske (»Narod­ne novine« broj
99/99., 29/02. i 49/02. – pročišćeni tekst), podnositelju ustav­ne tužbe D. H.
iz R., A. S. 7, određuje se primjerena naknada zbog povrede ustavnog prava iz
članka 29. stavka 1. Ustava Repub­like Hrvatske
(»Narod­ne novine« broj 41/01. – pročišćeni tekst) u iznosu od 13.600,00 kuna.

IV.
Naknada iz točke III. izreke ove odluke bit će isplaćena iz državnog proračuna
u roku od tri mjeseca od dana podnošenja zahtjeva pod­nositelja Ministarstvu
financija Repub­like Hrvatske za njezinu isplatu.

V.
Ova odluka objavit će se u »Narodnim novinama«.

Obrazloženje

1.
Na temelju članka 63. Ustavnog zakona o Ustav­nom
sudu Repub­like Hrvatske (»Narod­ne novine« broj
99/99., 29/02. i 49/02. – pročišćeni tekst, u daljnjem tekstu: Ustav­ni zakon),
podnositelj je 4. studenoga 2005. godine podnio ustavnu tuž­bu smatrajući da mu je nerazumno dugim trajanjem parničnog
postupka, koji se vodi pred Općinskim sudom u Vinkovcima pod brojem P-1156/96,
povrijeđeno ustavno pravo na suđenje u razum­nom
roku.

ČINJENICE
VAŽNE ZA USTAVNOSUDSKI POSTUPAK

2.
Ustav­ni sud je u postupku pokrenutom ustavnom tužbom, primjenom članka 63.
Ustavnog zakona, na temelju navoda ustav­ne tužbe, očitovanja Općinskog suda u
Vinkovcima od 20. travnja 2007. godine, te uvida u presliku spisa Općinskog
suda u Vinkovcima broj: P-1156/96, utvrdio sljedeće činjenice koje su pravno
relevantne za odlučivanje o povredi ustavnog prava pod­nositelja, zajamčenog
člankom 29. stavkom 1. Ustava Repub­like Hrvatske.

Dana
10. rujna 1996. godine podnositelj je podnio Općinskom sudu u Vinkovcima tuž­bu s prijedlogom za izdavanje
platnog naloga.

Rješenjem
od 30. rujna 1996. godine sud je udovoljio prijedlogu pod­nositelja i izdao
platni nalog.

Dana
2. listopada 1996. godine tuženik je izjavio žalbu.

Na
ročištu održanom 24. lipnja 1997. godine utvrđeno je da nije pristupio tuženik,
zbog čega je ročište odgođeno.

Nakon
5. studenoga 1997. godine poduzete su sljedeće radnje:

–
na ročištu održanom 5. listopada 1999. godine punomoćnici stranaka su se
suglasili da se provede dokaz saslušavanjem stranaka;

–
ročište zakazano za 14. listopada 1999. godine je odgođeno radi točnog
definiranja tužbenog zahtjeva;

–
rješenjem od 11. studenoga 2002. godine pozvan je punomoćnik pod­nositelja da
dostavi sudu točan naziv i adresu tužitelja;

–
podneskom od 20. studenoga 2002. godine podnositelj dostav­lja zatražene podatke;

–
ročište zakazano za 16. siječnja 2003. godine je odgođeno;

–
na ročištu održanom 22. siječnja 2003. godine saslušane su stranke i svjedoci;

–
na očevidu zakazanom za 30. svibnja 2006. godine sudski vještak je pregledao
sporni objekt;

–
na ročištu održanom 16. listopada 2006. godine saslušan je vještak;

–
sljedeće je ročište održano 24. siječnja 2007. godine, kada su odbijeni
prijedlozi stranaka za saslušanjem svjedoka;

–
prvostupanjska presuda donesena je 24. siječnja 2007. godine;

–
protiv presude tuženik je uložio žalbu;

–
predmet je upućen Županijskom sudu u Vukovaru, gdje je zaprimljen 15. svibnja
2007. godine i zaveden pod broj: Gž-1579/07;

–
daljnje radnje u postupku nisu poduzimane.

PRAVO
VAŽNO ZA USTAVNOSUDSKI POSTUPAK

3.
Za odlučivanje Ustavnog suda o razumnoj duljini sudskog postupka mjerodavne su
odredbe članka 29. stavka 1. Ustava Republike
Hrvatske i članka 63. Ustavnog zakona.

*Ustavna
tužba je osnovana.*

4.
Svoju odluku Ustav­ni sud obrazlaže sljedećim utvrđenjima:

4.1.
DULJINA SUDSKOG POSTUPKA

Duljina
postupka uzima se u obzir od 5. studenoga 1997. kad je Zakonom o potvrđivanju
stupila na snagu, u odnosu na Republiku Hrvatsku, Konvencija za zaštitu
ljudskih prava i temeljnih sloboda i Protokoli broj 1, 4, 6, 7 i 11 uz
Konvenciju za zaštitu ljudskih prava i temeljnih sloboda (»Narod­ne novine –
Međunarodni ugovori« broj 18/97., 6/99. – pročišćeni tekst i 8/99. – ispravak;
u daljnjem tekstu Konvencija). Protokol broj 12 na snazi je u odnosu na
Republiku Hrvatsku od 1. travnja 2005. (Zakon o potvrđivanju Protokola broj 12
uz Konvenciju za zaštitu ljudskih prava i temeljnih sloboda, »Narod­ne novine –
Međunarodni ugovori« broj 14/02. i Objava o stupanju na snagu Protokola broj 12
uz Konvenciju za zaštitu ljudskih prava i temeljnih sloboda, »Narod­ne novine –
Međunarodni ugovori« broj 9/05.), a Protokol broj 13 od 1. srpnja 2003. (Zakon
o potvrđivanju Protokola broj 13 uz Konvenciju za zaštitu ljudskih prava i
temeljnih sloboda, o ukidanju smrtne kazne u svim okolnostima, »Narod­ne novine
– Međunarodni ugovori« broj 14/02. i Objava o stupanju na snagu Protokola broj
13 uz Konvenciju za zaštitu ljudskih prava i temeljnih sloboda, »Narod­ne
novine – Međunarodni ugovori« broj 13/03.).

U
članku 6. stavku 1. Konvencije jamči se svakome pravo da radi utvrđivanja
njegovih prava i obveza građanske naravi ili u slučaju podizanja optužnice za
kazneno djelo protiv njega zakonom ustanovljeni neovisni i nepristrani sud u
razum­nom roku ispita njegov slučaj.

Ustavna
tužba podnesena je 4. studenoga 2005., a do tog dana postupak nije pravomoćno
okončan, pa Ustav­ni sud utvrđuje da je do dana podnošenja ustav­ne tužbe
postupak trajao ukupno devet (9) godina, jedan (1) mjesec i dvadeset pet (25)
dana, a od dana stupanja na snagu Konvencije do dana podnošenja ustav­ne tužbe
postupak je trajao sedam (7) godina, jedanaest (11) mjeseci i trideset (30)
dana.

4.2.
POSTUPANJE NADLEŽNOG SUDA

Razmatrajući
postupanje nadležnog suda u pravno relevant­nom razdoblju, Ustav­ni sud je utvrdio da je Općinski sud u
Vinkovcima održao šest ročišta, proveo jedno građevinsko vještačenje i donio
presudu protiv koje je tuženik uložio žalbu. Razdoblje potpune neaktivnosti
prvostupanjskog suda trajalo je od 14. listopada 1999. do 11. studenoga 2002.
godine i od 22. siječnja 2003. do 30. svibnja 2006. godine. Predmet je povodom
žalbe dostavljen Županijskom sudu u Vukovaru na odlučivanje.

4.3.
PONAŠANJE PODNOSITELJA USTAVNE TUŽBE

Podnositelj
ustav­ne tužbe, prema utvrđenju Ustavnog suda, nije pridonio duljini sudskog
postupka.

4.4.
SLOŽENOST SUDSKOG PREDMETA

Iz
dosadašnjeg tijeka postupka proizlazi da se u konkretnom slučaju ne radi o
osobito složenoj sudskoj stvari

OCJENA
USTAVNOG SUDA

5.
Ustav­ni sud utvrđuje da se predmet vodi u trajanju duljem od devet godina.
Imajući u vidu trajanje postupka, neučinkovito postupanje Općinskog suda u
Vinkovcima, Ustav­ni sud nalazi da je povrijeđeno pravo pod­nositelja na
suđenje u razum­nom roku, zajamčeno člankom 29.
stavkom 1. Ustava Repub­like Hrvatske.

Stoga
je u smislu odredbe članka 63. Ustavnog zakona donijeta odluka kao pod točkama
I. i II. izreke ove odluke.

6.
Sukladno odredbi članka 63. stavka 3. Ustavnog zakona, odlučeno je kao pod
točkama III. i IV. izreke odluke.

Visinu
naknade zbog povrede ustavnog prava na donošenje sudske odluke u razum­nom roku, Ustav­ni sud određuje imajući u vidu sve
okolnosti svakog pojedinog slučaja.

Pri
utvrđivanju visine naknade, temeljem članka 63. stavka 2. Ustavnog zakona,
Ustav­ni sud uzima u obzir sve okolnosti slučaja, uz istodobno uvažavanje
ukupnih gospodarskih i socijalnih prilika u Republici Hrvatskoj.

7.
Odluka o objavi odluke (točka V. izreke) temelji se na odredbi članka 29.
stavka 1. Ustavnog zakona.

8.
Predsjednik Županijskog suda u Vukovaru dužan je dostaviti Ustav­nom sudu pisanu obavijest o datumima donošenja i otpreme
odluke iz točke II izreke ove odluke najkasnije osam (8) dana od dana njene
otpreme, a najkasnije osam (8) dana od isteka roka određenog u točki II. izreke
ove odluke. Ovaj nalog temelji se na članku 31. stavcima 4. i 5. Ustavnog
zakona.

Broj:
U-IIIA-4406/2005
Zagreb, 13. lipnja 2007.

USTAVNI
SUD REPUBLIKE HRVATSKE

Predsjednica Vijeća

**dr****. sc. Jasna Omejec, v. r.**

Ostalo, NN 73/2007-2309